27/11/2020 | Administración LocalMunicipal
Ferrol
Urbanismo
Anuncio decreto ampliación horario terrazas no Concello de Ferrol

O concelleiro delegado da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna deste concello, por delegación da Alcaldía do 08/07/2019 (BOP 22/07/2019), con data do 18/12/2019, aprobou, elevándoa a resolución, unha proposta da Xefatura de Sección de Urbanismo e Infraestruturas, que literalmente transcrita di así O artigo 6 da Ordenanza reguladora das terrazas dos establecementos de hostalería (BOP 121 do 27/06/2014), coa modificación publicada no BOP 151 do 10/08/2016, permite modificar os horarios das terrazas previstos nese artigo por medio de decreto do concelleiro responsable. Por decreto do 26/03/2015 acordouse equiparar o horario festivo do verán ao período de Nadal e Semana Santa de xeito que o horario máximo de peche das terrazas autorizadas sexa ás 01:00 horas sen que en caso ningún se supere o horario autorizado á actividade principal. Nos sucesivos anos procedíase a ditar decretos co obxecto de ampliar os horarios das terrazas, ampliándoo ata as 02:00 horas durante a semana grande de festas de Ferrol. Co fin de unificar os horarios para todos os períodos vacacionais e de festas na cidade, evitando ter que ditar contínuos decretos ao respecto, así como co de actualizar, polas circunstancias concorrentes, os horarios xerais para o resto do ano, procede ditar un novo decreto que modifique os horarios fixados no artigo 6 da citada Ordenanza e nos decretos anteriormente ditados. O artigo 6 da Ordenanza reguladora das terrazas dos establecementos de hostalería establece o seguinte: ”O horario de funcionamento de todas as terrazas situadas en solo de titularidade e uso público, así como o das terrazas situadas en solos privados, será ata a 01:00 horas nos meses de xullo, agosto e setembro; ata as 23:00 horas durante o resto do ano entre semana, e ata as 24:00 horas en venres e sábados, podendo prorrogarse en época de festas. En ningún caso superará o horario autorizado para a actividade principal. // Os horarios establecidos neste artigo poderán ser modificados, por circunstancias xustificadas, mediante decreto da Alcaldía.” E a Disposición Adicional Terceira da mesma ordenanza dispón: “Habilítase á Alcaldía-Presidencia ou ao Concelleiro que teña delegadas as competencias en funcións urbanísticas para ditar as disposicións ou instruccións necesarias para o desenvolvemento e aplicación da presente ordenanza.” O decreto de delegación de competencias do 08/07/2019 atribúelle ao concelleiro delegado da Área de Urbanismo e Infraestruturas, Mobilidade, Vivenda e Rehabilitación, Contratación, Centros de Recursos Informáticos e Organización Interna todo o relacionado en xeral coa actividade urbanística municipal. Consonte cos antecedentes e fundamentos anteriormente expostos, formúlolle ao concelleiro delegado da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna, a seguinte ÚNICO.- Modificar o horario de funcionamento de todas as terrazas nos períodos de vacacións escolares de Nadal e Semana Santa, así como durante os meses de xullo, agosto e setembro, e as vésperas de festivos locais, autonómicos ou nacionais, ata as 02:00 horas, sen que en caso ningún supere o horario autorizado á actividade principal. O horario para o resto do ano entre semana será ata as 24:00 horas e para venres e sábado ata as 02:00 horas, sen que en caso ningún supere o horario autorizado á actividade principal.” Recursos: Contra a resolución que é definitiva en vía administrativa, poderá vostede interpoñer recurso de reposición ante o mesmo órgano que o ditou ou interpoñer directamente recurso contencioso-administrativo ante o Xulgado do Contencioso-Administrativo no prazo de dous meses contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Se opta por interpoñer recurso de reposición previo ao contencioso-administrativo, deberá facelo ante o órgano municipal do que dimana o presente acto no prazo dun mes contado a partir do día seguinte á da recepción da presente notificación, de acordo co disposto nos artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas. Contra a resolución expresa do recurso de reposición, poderá vostede interpoñer recurso contencioso-administrativo ante o Xulgado do Contencioso-Administrativo no prazo de dous meses contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Contra a resolución presunta do recurso de reposición, que terá lugar transcorrido un mes dende a interposición do mesmo sen que fose notificado, poderá vostede interpoñer recurso contencioso-administrativo ante o Xulgado do Contencioso-Administrativo no prazo de seis meses, contados a partir do día seguinte a aquel en que a Resolución do referido recurso de reposición se debería notificar de forma expresa (un mes dende a interposición do mesmo), todo iso de acordo co disposto no artigo 46 da Lei 29/98, do 13 de xullo, reguladora da Xurisdición Contencioso-Administrativa en relación cos artigos 123 e 124 da Lei 39/2015, do 1 de outubro, de Procedemento Administrativo Común das Administracións Públicas. Ferrol, 19 de novembro de 2020. O concelleiro delegado da Área de Urbanismo e Infraestruturas, Mobilidade, Vivenda e Rehabilitación, Contratación, Centro de Recursos Informáticos e Organización Interna, por delegación da Alcaldía do 08/07/2019 (BOP 22/07/2019) Asdo.- Julián Reina Villalón. (asinado dixitalmente)